L 59/62 Den Europæiske Unions Tidende 27.2.2007 KOMMISSIONENS FORORDNING (EF) Nr. 195/2007 af 26. februar 2007 om indledning af opkøb af smør i visse medlemsstater for perioden fra 1. marts til 31. august 2007 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (!), under henvisning til Kommissionens forordning (EF) nr. 2771/1999 af 16. december 1999 om gennemførelsesbestem- melser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde (?), særlig artikel 2, og ud fra følgende betragtninger: (1) Det fastsættes i artikel 6, stk. 1, i forordning (EF) nr. 1255/1999, at hvis markedspriserne for smør i en eller flere medlemsstater i en repræsentativ periode ligger under 92 % af interventionsprisen, foretager interventi- onsorganerne opkøb af smør. (2) — På grundlag af de markedspriser, som medlemsstaterne har givet meddelelse om, har Kommissionen i henhold til artikel 8, stk. 4, i forordning (EF) nr. 2771/1999 konsta- teret, at prisen i Spanien, Irland og Portugal i to på hinanden følgende uger har været mindre end 92 % af interventionsprisen. Som følge heraf bør der indledes interventionsopkøb i disse medlemsstater — UDSTEDT FØLGENDE FORORDNING: Artikel 1 Opkøb af smør som omhandlet i artikel 6, stk. 1, i forordning (EF) nr. 1255/1999 indledes i følgende medlemsstater: — Spanien — Irland — Portugal. Artikel 2 Denne forordning træder i kraft den 1. marts 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. februar 2007. (1) EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2). (?) EFT L 333 af 24.12.1999, s. 11. Senest ændret ved forordning (EF) nr. 1919/2006 (EUT L 380 af 28.12.2006, s. 1). På Kommissionens vegne Jean-Luc DEMARTY Generaldirektør for landbrug og udvikling af landdistrikter